الإدعاء
- في الأيام الأخيرة، وصل انتشار بوست في حساب أحد الأشخاص على فيس بوك لحوالي 8 آلاف شير، صاحب البوست نشر صورة لحادث قدام مستشفى في إسكندرية وقال إنه للحظة طرد مريض من العناية المركزة للشارع بسبب عجزه عن مصاريف العلاج.
– الحقيقة إن صاحب البوست قال الكلام ده عن مريض طُرد من المستشفى للشارع يوم 23 يوليو اللى فات، في حين إن صورة البوست أخدها من صور حادث انتحار مريض بنفس المستشفى (فاطمة الزهراء بكرموز)، اللى حصل يوم 30 يونيو 2018.✅✅
– وقت الحادث انتشرت تقارير صحافية ذكرت أن التحقيقات بتقول سبب انتحار المريض يأسه من الشفاء من أمراض القلب والضغط والالتهاب الرئوي.
– لما دورنا أكتر ورا الصورة والبوست المزيف، لاحظنا إن فيه بوستات تانية شبيهة ظهرت بعد ساعات بسيطة من الحادث الحقيقي المرتبطة بيه الصورة (يوم 30 يونيو)، ومن بعدها فضل البوست يلف السوشيال ميديا بنفس الرواية الكاذبة بصيغ مختلفة.